Români condamnaţi în Italia pentru numeroase infracţiuni violente, pentru care au primit pedepse cuprinse între trei ani şi închisoarea pe viaţă, au fost aduşi în ţară cu un avion militar pentru a-şi ispăşi pedepsele în închisorile româneşti.

Astfel, 16 români cu vârste cuprinse între 24 şi 59 de ani au fost transferaţi astăzi, sub escortă, din Italia în România, cu un zbor militar.

Românii care au terorizat Italia au fost aduşi în ţară sub escorta Poliţiei italiene, de pe aeroportul Ciampino din Roma pe Aeroportul Internaţional Henri Coandă (Bucureşti).